Caria — Magnesia-on-the-Maeander (Ortaklar, nr.) — 205 BC — IvMagnesia 19; McC. Magn. 112 — Merk.-Staub., Jenseits Euphrat 305 — OGIS 232; Rigsby, Asylia 70
Region: Asia Minor — Caria 

βασιλευς αντιοχος μαγνητων τηι βουληι και τωι δημωι χαιρειν δημοφων και φιλισκος και φερης οι παρ υμων πεμφθεντες προς τον πατερα θεωροι ενεκεν του επαγγειλαι τον αγωνα και ταλλα α εψηφισται ο δημος συντελειν δια πενταετηριδος τηι αρχηγετιδι της πολεως αρτεμιδι λευκοφρυηνηι απεδωκαν και το προς εμε ψηφισμα και διελεχθησαν μετα σπουδης ακολουθως τοις εν τουτωι κατακεχωρισμενοις παρακαλουντες αποδεξασθαι στεφανιτην ισοπυθιον τον αγωνα ον τιθετε τηι θεαι. εχοντος ουν του πατρος περι του δημου την φιλανθρωποτατην δι[αλη]ψιν και ταυτα αποδεδεγμενου θε[λων κ]αι αυτος ακολουθειν τηι προαιρε[σει αυτ]ου νυν τε αποδεχομαι τας εψη[φισμενα]ς υφ υμων τιμας τηι θεαι και [το λ]ο[ι π]ον πειρασομαι κατακολουθων [τηι του π]α[τρ]ος υφηγησει συναυξειν υμιν [εν οις α]ν π[αρ]ακαλητε η και αυτος επινοω. ερρωσθε.